DA Den Europæiske Unions Tidende L 73/29

KOMMISSIONENS GENNEMFØRELSESAFGØRELSE (EU) 2017/478

af 16. marts 2017

om fritagelse af en række medlemsstater for forpligtelsen til for visse arters vedkommende at anvende Rådets direktiv 66/401/EØF, 66/402/EØF, 68/193/EØF, 1999/105/EF, 2002/54/EF, 2002/55/EF og 2002/57/EF om henholdsvis handel med frø af foderplanter, handel med sædekorn, handel med vegetativt formeringsmateriale af vin, markedsføring af forstligt formeringsmateriale, handel med bederoefrø, handel med grøntsagsfrø og handel med frø af olie- og spindplanter og om ophævelse af Kommissionens afgørelse 2010/680/EU

(meddelt under nummer C(2017) 1662)

(Kun den bulgarske, den danske, den engelske, den estiske, den finske, den franske, den græske, den lettiske, den litauiske, den maltesiske, den nederlandske, den polske, den slovakiske, den slovenske, den spanske, den svenske, den tjekkiske, den tyske og den ungarske udgave er autentiske)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 66/401/EØF af 14. juni 1966 om handel med frø af foderplanter (1), særlig artikel 23a,

under henvisning til Rådets direktiv 66/402/EØF af 14. juni 1966 om handel med sædekorn (2), særlig artikel 23a,

under henvisning til Rådets direktiv 68/193/EØF af 9. april 1968 om handel med vegetativt formeringsmateriale af vin (3), særlig artikel 18a,

under henvisning til Rådets direktiv 1999/105/EF af 22. december 1999 om markedsføring af forstligt formeringsmateriale (4), særlig artikel 20,

under henvisning til Rådets direktiv 2002/54/EF af 13. juni 2002 om handel med bederoefrø (5), særlig artikel 30A,

under henvisning til Rådets direktiv 2002/55/EF af 13. juni 2002 om handel med grøntsagsfrø (6), særlig artikel 49,

under henvisning til Rådets direktiv 2002/57/EF af 13. juni 2002 om handel med frø af olie- og spindplanter (7), særlig artikel 28,

under henvisning til anmodning fra Bulgarien, Tjekkiet, Danmark, Tyskland, Estland, Irland, Spanien, Frankrig, Cypern, Letland, Litauen, Luxembourg, Ungarn, Malta, Nederlandene, Polen, Slovenien, Slovakiet, Finland, Sverige og Det Forenede Kongerige, og

ud fra følgende betragtninger:

(1) I direktiv 66/401/EØF, 66/402/EØF, 68/193/EØF, 1999/105/EF, 2002/54/EF, 2002/55/EF og 2002/57/EF fastsættes visse bestemmelser om handel med frø af foderplanter, handel med sædekorn, handel med vegetativt formeringsmateriale af vin, markedsføring af forstligt formeringsmateriale, handel med bederoefrø, handel med grøntsagsfrø og handel med frø af olie- og spindplanter. I disse direktiver fastsættes endvidere, at medlemsstater på visse betingelser helt eller delvis kan fritages for forpligtelsen til at anvende disse direktiver for så vidt angår visse arter eller former for materiale.

(2) Frø af visse arter formeres eller markedsføres normalt ikke i alle medlemsstater. Derudover har vindyrkning og handel med visse former for formeringsmateriale et ubetydeligt økonomisk omfang i en række medlemsstater. Visse træarter er heller ikke vigtige til skovbrugsformål i nogle medlemsstater.

(3) På grundlag af ansøgninger fra en række medlemsstater vedtog Kommissionen afgørelse 2010/680/EU (8), der fritager disse medlemsstater helt eller delvis for forpligtelsen til at anvende bestemmelserne i direktiv 66/401/EØF, 66/402/EØF, 68/193/EØF, 1999/105/EF, 2002/54/EF, 2002/55/EF og 2002/57/EF på de pågældende arter og former for materiale.

(4) Ungarn, som ikke var adressat for afgørelse 2010/680/EU, og Bulgarien, Tjekkiet, Tyskland, Estland, Irland, Letland, Litauen, Slovenien og Det Forenede Kongerige, som var adressater for denne afgørelse, indgav ajourførte ansøgninger til Kommissionen med anmodning om fritagelse for nye arter. Frankrig har anmodet om ophævelse af alle de fritagelser, som landet er blevet indrømmet, mens Cypern, Letland og Nederlandene kun har anmodet om ophævelse af fritagelser, som de er blevet indrømmet for bestemte arter.

(5) Det er derfor nødvendigt at ajourføre de indrømmede fritagelser og, hvis der er anmodet derom, at tilbagekalde dem.

(6) Endvidere bør afgørelse 2010/680/EU af gennemsigtigheds- og forenklingshensyn ophæves og erstattes af en ny gennemførelsesafgørelse.

(7) For at give de officielle ansvarlige organer og professionelle operatører tid til at tilpasse sig de nye bestemmelser bør denne afgørelse anvendes fra den 1. januar 2018.

(8) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1

1. Hver af de medlemsstater, der er anført i del I i bilaget til denne afgørelse, fritages hermed for forpligtelsen til at anvende direktiv 66/401/EØF, med undtagelse af artikel 14, stk. 1, for de arter, der er opført i denne del af bilaget, og som er markeret med et X ud for den pågældende medlemsstat.

2. Hver af de medlemsstater, der er anført i del II i bilaget til denne afgørelse, fritages hermed for forpligtelsen til at anvende direktiv 66/402/EØF, med undtagelse af artikel 14, stk. 1, for de arter, der er opført i denne del af bilaget, og som er markeret med et X ud for den pågældende medlemsstat.

For Letland gælder fritagelsen for denne forpligtelse for så vidt angår Zea mays også med undtagelse af artikel 19, stk. 1, i nævnte direktiv.

3. Hver af de medlemsstater, der er anført i del III i bilaget til denne afgørelse, fritages for forpligtelsen til at anvende direktiv 68/193/EØF, med undtagelse af artikel 12 og 12a, for den slægt, der er anført i første kolonne i skemaet.

4. Hver af de medlemsstater, der er anført i del IV i bilaget til denne afgørelse, fritages hermed for forpligtelsen til at anvende direktiv 1999/105/EF, med undtagelse af artikel 17, stk. 1, for de arter, der er opført i denne del af bilaget, og som er markeret med et X ud for den pågældende medlemsstat.

5. Hver af de medlemsstater, der er anført i del V i bilaget til denne afgørelse, fritages hermed for forpligtelsen til at anvende direktiv 2002/54/EF, med undtagelse af artikel 20, for de arter, der er opført i denne del af bilaget, og som er markeret med et X ud for den pågældende medlemsstat.

6. Hver af de medlemsstater, der er anført i del VI i bilaget til denne afgørelse, fritages hermed for forpligtelsen til at anvende direktiv 2002/55/EF, med undtagelse af artikel 16, stk. 1, og artikel 34, stk. 1, for de arter, der er opført i denne del af bilaget, og som er markeret med et X ud for den pågældende medlemsstat.

7. Hver af de medlemsstater, der er anført i del VII i bilaget til denne afgørelse, fritages hermed for forpligtelsen til at anvende direktiv 2002/57/EF, med undtagelse af artikel 17, for de arter, der er opført i denne del af bilaget, og som er markeret med et X ud for den pågældende medlemsstat.

For Malta gælder fritagelsen for denne forpligtelse for så vidt angår solsikker også med undtagelse af artikel 9, stk. 1, i nævnte direktiv.

Artikel 2

Afgørelse 2010/680/EU ophæves.

Artikel 3

Denne afgørelse anvendes fra den 1. januar 2018.

Artikel 4

Denne afgørelse er rettet til Republikken Bulgarien, Den Tjekkiske Republik, Kongeriget Danmark, Forbundsrepublikken Tyskland, Republikken Estland, Irland, Kongeriget Spanien, Den Franske Republik, Republikken Cypern, Republikken Letland, Republikken Litauen, Ungarn, Republikken Malta, Kongeriget Nederlandene, Republikken Polen, Republikken Slovenien, Den Slovakiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 16. marts 2017. På Kommissionens vegne Vytenis ANDRIUKAITIS Medlem af Kommissionen

(1) EFT 125 af 11.7.1966, s. 2298/66.

(2) EFT 125 af 11.7.1966, s. 2309/66.

(3) EFT L 93 af 17.4.1968, s. 15.

(4) EFT L 11 af 15.1.2000, s. 17.

(5) EFT L 193 af 20.7.2002, s. 12.

(6) EFT L 193 af 20.7.2002, s. 33.

(7) EFT L 193 af 20.7.2002, s. 74.

(8) Kommissionens afgørelse 2010/680/EU af 9. november 2010 om fritagelse af Bulgarien, Tjekkiet, Danmark, Tyskland, Estland, Irland, Spanien, Frankrig, Cypern, Letland, Litauen, Malta, Nederlandene, Polen, Slovenien, Slovakiet, Finland, Sverige og Det Forenede Kongerige for forpligtelsen til for visse arters vedkommende at anvende Rådets direktiv 66/401/EØF, 66/402/EØF, 68/193/EØF, 1999/105/EF, 2002/54/EF, 2002/55/EF og 2002/57/EF om henholdsvis handel med frø af foderplanter, handel med sædekorn, handel med vegetativt formeringsmateriale af vin, markedsføring af forstligt formeringsmateriale, handel med bederoefrø, handel med grøntsagsfrø og handel med frø af olie- og spindplanter (EUT L 292 af 10.11.2010, s. 57).